Alles oli hommik ja juba õhtu ja järgmise hommikuni on ka nii vähe aega. Oeh… Tänane päev algas  uues töökohas, kus sai esimese poole tööpäevast kohal oldud ja kuulatud mitmete tarkade inimeste arvamusi sealsest elust-olust. Seesama elu-olu võtab lähikuude jooksul tõenäoliselt olulise osa minu ajast, sest teha endale selgeks totaalselt teistsugune infrastruktuur, pole mõne nädala teema. Aga ma arvan, et tulen toime. Õnneks pole ma üksi ja on terve IT meeskond, kes on mingil määral asjadega kursis   Päeva teine pool möödus veel vanas töökohas, mida sel nädalal peab ka veel vähemalt reedeni külastama. Tööd on jalaga segada, praegugi õhtul hilja veel töö juures. Vanad saanid vaja utiliseerida ja see nõuab aega. Ei taha uuele inimesele ka seda peavalu jätta. Aga osad vist ei teagi, et ma ära lähen…